อยากสอบถามหน่อยว่า สามารถทานยาคุมฉุกเฉิน2เม็ดได้เลยหรอเปล่า แล้วทานไป2เม็ดพร้อมกันจะช่วยให้ไม่ตั้งครรภ์มากขึ้นหรอเปล่า
สวัสดีค่ะ หากเป็นยาคุมฉุกเฉินชนิดที่มี 2 เม็ดใน 1 แผง สามารถเลือกทานครั้งละ 1 เม็ดห่างกัน 12 ชั่วโมง หรือทานพร้อมกันทีเดียว 2 เม็ดก็ได้ ประสิทธิภาพในการป้องกันการตั้งครรภ์ไม่แตกต่างกัน เพียงแต่การทานทีเดียว 2 เม็ด อาจทำให้เกิดผลข้างเคียงได้มากกว่า เช่น คลื่นไส้ อาเจียน ปวดหัว เวียนหัว ปวดท้อง เป็นต้นประสิทธิภาพของยาคุมฉุกเฉินนั้นจะขึ้นอยู่กับความรวดเร็วในการทานยาหลังจากมีเพศสัมพันธ์โดยหากทานภายในไม่เกิน 12 ชั่วโมงหลังการมีเพศสัมพันธ์ จะมีประสิทธิภาพในการป้องกันการตั้งครรภ์ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%